***Tre vesentlige faktorer som er en miljøutfordring***

Forbruk/søppel (kjøp og kast), transport (gods- og persontransport) og forbruk av energi.

***Kommunens miljøarbeid gjennom forvaltningen omfatter mange innsatsområder.***

* Ivaretakelse av biologisk mangfold – naturmangfoldloven. Denne bestemmelsen jobbes det med hver dag i all kommunal arealplanlegging, byggesaker, og miljø og landbruksforvaltning.

Kommune har også i egen regi, gjennom regulering, vernet flere områder i kommunalt eige. Dette er unikt i Østfold!

* Ivaretakelse av vannkvalitet – EU’s vanndirektiv – vannressursloven - Tre vannområder i Halden: Glomma syd, Haldenvassdraget og Enningdalsvassdraget. Målet er å opprettholde eller forbedre vannkvaliteten. Hovedtiltak som følge av arbeidet i vannområdene er opprydning i kommunalt VA og spredte avløp (private anlegg). Kommune følger opp landbruket og tar vannprøver i de fleste vassdragene i kommunen.
* Lokal luftkvalitet – forurensnings forskriften kap. 7 – lokale luftkvalitetsmålinger – lokale tiltak så langt: begrense parkeringen i sentrum, soping av gater, tilrettelegging for bruk av el-biler (både kommunale tjeneste biler og ladepunkter for private biler). Kommunen har nå fått pålegg om å gjennomføre luftkvalitetsmålinger i 2018 (midlertidig).
* Grunnforurensning – lokalt kart – forurensningsforskriften.

**Kyotoavtalen**

Kyotoprotokollen, eller Kyotoavtalen, er en juridisk bindende avtale som setter tallfestede og tidsbestemte forpliktelser for hvor mye klimagassutslipp industrilandene må kutte. Avtalen ble vedtatt i 1997, og til sammen har 191 land og EU ratifisert avtalen.

Avtalen innebar opprinnelig at 37 industriland skulle redusere utslippene av klimagasser med minst fem prosent i forhold til hva utslippene var i 1990 i perioden 2008-2012. Utslippsforpliktelsene under Kyotoprotokollen gjelder bare industriland som er inkludert i klimakonvensjonens Annex I.

**Parisavtalen**

Avtalen trådte i kraft i november i 2016, og har følgende mål:

* Global oppvarming skal begrenses til to grader, og det skal jobbes for å klare 1,5 grader.
* Verden skal bli klimanøytral i løpet av siste halvdel av dette århundret. Klimanøytralitet innebærer at man ikke slipper ut mer klimagass enn det man greier [å fjerne eller fange.](https://snl.no/CO2-fangst)
* Det står intet om hvor raskt utslippskutt skal skje, kun «så raskt som mulig».
* Nasjonale klimaplaner skal oppdateres hvert femte år – og helst styrkes. Over 180 land har overlevert frivillige nasjonale utslippsmål til FN.
* Fra 2020 skal det brukes *minst* 100 milliarder dollar – 850 milliarder kroner – i året på klimateknologi i u-land. Dette skal finansieres av rike land og næringslivet.
* Fattige land som rammes av klimaendringer, skal få økonomisk støtte, men det blir ingen automatiske erstatningsordninger.

Det er departementene, direktoratene og fylkeskommunen og fylkesmannen som tilpasser lovverk, og utarbeider retningslinjer og veiledere for kommunene slik at intensjonene og målsettingene i de internasjonale avtalene oppfylles.

Kommunene kan velge å sitte og vente på statlige føringer og pålegg eller å være proaktiv, se fremover og sett seg egne miljømålsettinger før påleggene kommer.

Ønsker vi i Halden å bli en miljøkommune og starte jobben med å oppfylle de overordnede målene er det bra å velge seg ut noen innsatsområder, og sette seg mål.

For egen virksomhet er det bra å starte med å få på plass et skikkelig klimagassregnskap og stille krav ut de enkelte virksomhetene om innspill samfunnsplan på miljøsatsinger.

For kommunens innbyggere må vi legge til rette slik at det blir enkelt å ta de riktige valgene.

***Hvor kan kommunen utgjøre en vesentlig faktor.***

* Kommunale bygninger – enøk og miljøvennlige byggematerialer.
* Kommunal transport – tjenester – overgang til elektriske kjøretøy.
* IT – løsninger, smarte løsninger knyttet oppfølging av hjemmeværende eldre/syke.
* Skole – dempe kjøpepresset blant de unge – slå sammen fritidsaktiviteter med skolen.
* Kommunale pilotprosjekter – eksempelvis solcellepanel på kommunale tak – informasjon ut om hva det koster og hva besparelsen blir. Prosjekt på rentbrennende ovner i sentrum.
* Renovasjon – redusere avfallsmengden. Matsvinnprosjekt. Her kan igjen Halden utmerke seg ved å satse massivt på å redusere mengden mat som kastes. Danmark har redusert matsvinnet med 25%. Dette er en fin måte å profilere kommunen som en miljøkommune samtidig som at husholdningene sparer penger.

Som tidligere nevnt er hovedintensjonen i Parisavtalen at verden skal være klimanøytral i løpet av siste halvdel av dette århundret. Da må kommunen som organisasjon, næringsliv og kommunens innbyggere finne gode løsninger på hvordan vi kan redusere utslippene og skape gode bomiljøer for både små og store.

***Eksempler på pågående tiltak:***

* Ta opp igjen satsningen på Miljøfyrtårn – viktig tiltak for å få på plass små enkle tiltak i egen virksomhet.
* Klimanettverket – kommunen skal nå signere en samarbeidsavtale med Fredrikstad, Sarpsborg, Moss, Statens vegvesen og fylkeskommunen vedrørende støvreduserende tiltak. Avtalen forplikter både kommunene og Statens vegvesen.
* Matsvinn – kommunen har startet informasjons prosjekt i samarbeid med Fremtiden i våre hender der målet er å redusere matsvinnet ute hos husholdningene i Halden med 10% i løpet av 2018.
* Utfasing av oljekjeler i kommunale bygg – pålegg.
* Innkjøp av stadig flere el-biler til de kommunale hjemmehjelpstjenestene
* Bruk av miljøvennlige byggematerialer – massivtre
* Bruk av solcellepaneler på tak – demenssenteret på Bergheim.
* Bygging av fjernvarme fra renseanlegget og inn til sentrum
* Miljø er et viktig moment i den kommunale planleggingen dvs. legge til rette for bebyggelse knyttet til effektive transportkorridorer. Samle bebyggelsen rundt skoler og idrettsanlegg. Bidra til handel i sentrum og generelt mindre transport.

***Næringslivet***

Saubrugs har benyttet seg av nox –fondet og fått tilskudd til å gjøre nox reduserende tiltak.

Tiltak det burde vært jobbet med:

* samarbeide om utnytting av spillvarme til fjernvarme,
* etablering av fyllestasjon for biogass i tilknytning til biogassanlegg
* landstrøm for båter i havna

Regjeringen og den norske matbransjen undertegnet i juni en avtale om å redusere matsvinnet i Norge med 50 prosent innen 2030.

I avtalen slutter partene seg til FNs bærekraftmål om å halvere matsvinn innen 2030.  Matsvinn er både et miljøproblem og en utfordring for klimaet. Årlig kastes det i Norge rundt 350 000 tonn fullt brukbar mat. Godt over halvparten av dette svinnet oppstår hos forbrukerne.